পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
ঘরোয়া ক্রিকেটে ধারাবাহিক ক্রীড়াশৈলী প্রদর্শনের স্বীকৃতিস্বরূপ ১৯৫৪-৫৫ মৌসুমে সফরকারী ইংরেজ দলের বিপক্ষে খেলার জন্য মনোনীত করা হয়। সিডনিতে অনুষ্ঠিত অ্যাশেজ সিরিজের পঞ্চম টেস্টে তাঁর টেস্ট অভিষেক ঘটে। ঐ সময় অস্ট্রেলিয়া ইতোমধ্যেই সিরিজে পরাজিত হয়েছিল। ফলে দল নির্বাচকমণ্ডলী নবাগতদেরকে সুযোগ দেয়ার সিদ্ধান্ত নেয়। তবে, অপ্রত্যাশিতভাবে বৃষ্টির কারণে চতুর্থ দিন বেলা ২টা পর্যন্ত খেলা আয়োজন করা সম্ভবপর হয়নি।